Diari Oficial de la Generalitat Valenciana


Sumari del DOGV 3600, del 08-10-1999 (1999/8356)

ACORD de 27 de juliol de 1999, de la Comissió Territorial d'Urbanisme de València, que fa referència a la modificació número 8 del Pla General d'Almàssera relativa a la rotonda Creu Coberta.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3600

Data del DOGV
:   08-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8356


Data del document
:   27-07-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Almàssera
    * pla d'urbanisme

ACORD de 27 de juliol de 1999, de la Comissió Territorial d'Urbanisme de València, que fa referència a la modificació número 8 del Pla General d'Almàssera relativa a la rotonda Creu Coberta. [1999/M8356]
  
Vist l'expedient tramés per l'Ajuntament d'Almàssera que fa referència a la modificació número 8 del Pla General, relativa a la rotonda Creu Coberta, i de conformitat amb els següents,
  
Antecedents de fet
  
Primer
  
El projecte es va sotmetre a informació pública per mitjà de l'acord del ple de l'ajuntament en la sessió celebrada el dia 23 de juliol de 1998. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan el 28 de setembre de 1998.
  
Segon
  
El projecte consta de memòria justificativa, plànols d'informació i plànols d'ordenació.
  
Tercer
  
L'objecte de la modificació és ajustar les alineacions d'una illa de sòl urbà industrial per a adaptar-se al traçat de la rotonda prevista en la Creu Coberta. Implica convertir en xamfrà la cantonada de l'illa situada al nord-est de la rotonda. Els terrenys afectats canvien la seua qualificació i passen de sòl urbà industrial a sistema general de comunicacions.
  
Quart
  
Durant la tramitació de l'expedient s'ha sol·licitat informe dels següents organismes: Divisió de Carreteres de la Direcció General d'Obres Públiques de la Conselleria d'Obres Públiques, Urbanisme i Transports; Demarcació de Carreteres de l'Estat del Ministeri de Foment. L'últim dels organismes esmentats va trametre comunicació, el 2 de juny de 1999, en la qual indica que l'actuació no afecta de manera directa la Xarxa d'Interés General de l'Estat.
  
Cinqué
  
Almàssera té un Pla General aprovat definitivament per la Comissió Territorial d'Urbanisme el 24 de gener de 1991. Ja s'han tramitat altres expedients relatius a infraestructures viàrias en el municipi, com són el Pla Especial Ronda Sud, una modificació de l'esmentat pla i el Pla Especial Ronda Nord.
  
Sisé
  
El sotssecretari d'Urbanisme i Ordenació Territorial va emetre informe previ favorable el 22 de maig de 1998.
  
Seté
  
La Comissió Informativa de la Comissió Territorial d'Urbanisme de València, en la sessió celebrada el 22 de juliol de 1999, va emetre un informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon
  
La documentació està completa, a l'efecte del compliment del que estableix l'article 27 de la LRAU.
  
Tercer
  
La modificació redueix el sòl d'aprofitament privat a favor del sòl públic, per la qual cosa no hi ha inconvenients urbanístics per a la seua aprovació.
  
Quart
  
Les determinacions que conté la modificació es consideren correctes des del punt de vista de les exigències de la política urbanística i territorial de la Generalitat Valenciana, tal com recull l'article 40 de la LRAU.
  
Cinqué
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot això, la Comissió Territorial d'Urbanisme, en la sessió celebrada el 27 de juliol de 1999, va prendre l'acord següent:
  
Aprovar definitivament la modificació número 8 del Pla General d'Almàssera relativa a la rotonda Creu Coberta.
  
Contra aquesta resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això sense perjudici que es puga interposar qualsevol altre recurs que es considere oportú.
  
València, 27 de juliol de 1999.- El secretari de la Comissió Territorial d'Urbanisme: José Manuel Palau Navarro.